
JUDEŢUL TIMIŞ

MUNICIPIUL TIMIŞOARA

SERVICIUL SCOLI  SPITALE
Nr.SC 2019-3802/ 18.02.2019
________________________________________                      _____________________________
RAPORT DE SPECIALITATE

privind  aprobarea organizării şi funcţionării reţelei şcolare a unităţilor de învăţământ

preuniversitar de stat şi privat din  Municipiul Timişoara,

pentru anul şcolar 2019-2020

     Având în vedere Expunerea de motive Nr.SC 2019-3802/ 18.02.2019, a Primarului Municipiului Timişoara şi Proiectul de hotărâre privind  aprobarea organizării şi funcţionării reţelei şcolare a unităţilor de învăţământ preuniversitar de stat şi privat din  Municipiului Timişoara, pentru anul şcolar 2019-2020.
     Facem următoarele precizări:
   Legea educatiei nationale  nr. 1/2011, actualizată, prevede la art.19,alin (4):
’’Pentru asigurarea accesului egal la educaţie şi formare profesională, autorităţile administraţiei publice locale, în baza avizului conform al inspectoratelor şcolare, aprobă organizarea, funcţionarea şi, după caz, dizolvarea unor structuri de învăţământ, fără personalitate juridică - ca părţi ale unei unităţi de învăţământ cu personalitate juridică - şi subordonate aceluiaşi ordonator principal de credite, în condiţiile legii.’’

      Totodată la art.61 alin.(1) şi alin.(2) se prevede: 

“(1) Reţeaua şcolară este formată din totalitatea unităţilor de învăţământ acreditate, respectiv autorizate provizoriu.

(2) Reţeaua şcolară a unităţilor de învăţământ de stat şi particular preuniversitar se organizează de către autorităţile administraţiei publice locale, cu avizul conform al inspectoratelor şcolare. Pentru învăţământul special liceal şi special postliceal, reţeaua şcolară se organizează de către consiliul judeţean, respectiv de către consiliile locale ale sectoarelor municipiului Bucureşti, cu consultarea partenerilor sociali şi cu avizul conform al Ministerului Educaţiei Naţionale’’.
    Urmare  a adresei Inspectoratului  Şcolar Judeţean Timiş cu nr.13874/1/31.10.2018, înregistrată la Municipiul Timişoara sub nr. SC2018-26188/07.11.2018  şi  în conformitate cu   prevederile  art.24 alin 3 din Metodologia privind fundamentarea cifrei de şcolarizare pentru învăţământul preuniversitar de stat, evidenţa efectivelor de antepreşcolari, preşcolari şi elevi şcolarizaţi în unităţile de învăţământ particular, precum şi emiterea avizului conform în vederea organizării reţelei unităţilor de învăţământ preuniversitar pentru anul şcolar 2019-2020, aprobată prin Ordinul 5235/002.10.2018 al Ministerului Educaţiei Naţionale, a fost fost adoptată Hotărârea Consiliului Local nr.671/12.12.2018 privind propunerea proiectului  organizării şi funcţionării reţelei şcolare a unităţilor de învătământ preuniversitar de stat şi privat din  Municipiul Timişoara, pentru anul şcolar 2019-2020.

    Prin adresa cu nr. SC2018-26188/20.12.2018 a fost  solicitat Inspectoratului Şcolar Judeţean Timiş  avizul conform pentru organizarea şi funcţionarea reţelei şcolare a unităţilor de învaţământ preuniversitar de stat şi privat din Municipiul Timişoara, pentru anul şcolar 2019-2020, aşa cum a fost propusă în Anexele 1a, 1b ,1c, 2a,2b, la HCLMT nr. 671 din 12.12.2018 .
    Prin adresa16473/10.01.2019, înregistrată la Municipiul Timişoara sub nr. SC2019-783/ 11.01.2019 Inspectoratul Şcolar Judeţean Timiş a transmis Avizul Conform privind organizarea/reorganizarea reţelei şcolare de pe raza  Municipiului Timişoara, care vor funcţiona  în anul şcolar 2019-2020, conform următoarelor anexe: 
   -Anexa nr.1a – reţeaua  şcolară  pentru unităţile de învaţămant preuniversitar de stat acreditat  din Municipiul Timişoara  care îşi va menţine  structura din anul  şcolar 2019-2020;
   -Anexa nr.1b - reţeaua  şcolară  pentru unităţile de învaţămant preuniversitar de stat acreditat  din 
Municipiul Timişoara care îşi modifică  denumirea, respectiv Liceul Tehnologic “Dimitrie Leonida” Timişoara cu sediul  în str. Dunărea nr. 9, în Şcoala gimnazială  “Dimitrie Leonida” Timişoara  cu sediul în str. Dunărea nr. 9, având în vedere  că nivelul  liceal  este în lichidare, conform raportului argumentativ  ataşat;
     Faţă de aceaste anexe s-a constatat  că reţeaua şcolară  pentru unităţile de învaţămant preuniversitar   de stat propusă  conform  HCLMT nr. 671 din 12.12.2018- Anexa  nr. 1   a  suferit  modificări  şi  s-a transformat  în Anexele  nr. 1a şi  nr.1b ca  urmare  a  modificări denumiri, Liceului Tehnologic “Dimitrie Leonida” Timişoara cu sediul în str. Dunărea nr. 9 , în Şcoala gimnazială  “Dimitrie Leonida” cu sediul în str. Dunărea nr. 9 ţinând  cont de faptul  că nivelul  liceal  este în lichidare.
-Anexa nr.1c - reţeaua  şcolară  pentru unităţile de învaţămant preuniversitar de stat autorizat   din Municipiul Timişoara care îşi va  menţine  structura din anul  şcolar 2019-2020, respectiv Liceul Teologic Ortodox „Sfântul Antim Ivireanul”, cu sediul în Timişoara  bv. Liviu Rebreanu nr. 35.
    Vă precizăm faptul ca reţeaua şcolară pentru unităţile de învaţămant preuniversitar de stat  autorizat, propusă  conform HCLMT nr. 671 din 12.12.2018 Anexa- nr. 1a nu a suferit  modificări  şi  îşi  menţine structura pe anul 2019-2020 in concluzie aceasta a fost renumerotată în  Anexa nr.1c.
-Anexa nr.2a- reţeaua  şcolară  pentru unităţile de învaţămant preuniversitar  privat acreditat din Municipiul Timişoara; 
    Faţă de această anexă s-a constatat că reţeaua şcolară pentru unităţile de învaţămant preuniversitar  privat  acreditat   propusă  conform  HCLMT nr. 671 din 12.12.2018- Anexa  nr. 2a  a  suferit  modificări  doar  în ce acee  priveşte  sediul Grădiniţei cu program prelungit  Troiţa  din  bv. Liviu Rebreanu 35  în  str. Acad. Alex Borza  nr.8, conform HCL nr.450/13.09.2018.
- Anexa nr.2b - reţeaua  şcolară  pentru unităţile de învăţământ preuniversitar  privat autorizat din Municipiul Timişoara.
   Faţă de această anexă s-a constatat că reţeaua şcolară pentru unităţile de învaţămant preuniversitar  privat  autorizat  propusă  conform  HCLMT nr. 671 din 12.12.2018- Anexa  nr. 2b, a  suferit  modificări   prin  excluderea  Colegiului  Alma Medica Timişoara care s-a dizolvat începând cu anul şcolar 2019-2020, conform Hotărârii Consiliului Director al Asociaţiei Alma Medica Timişoara  precum şi  modificarea  sediului Liceului Teoretic Socrates  “Socrates”  din  Calea  Bogdăneştilor  nr. 32 B în str. Dr. Ioan  Mureşan nr. 15, conform HCL nr.603/16.11.2018.
   Potrivit  art. 26 alin 3) din Metodologia aprobată prin Ordinul nr. 5235/02.10.2018 al Ministerului Educaţiei Naţionale, Inspectoratul Şcolar Judeţean Timiş  a comunicat  lista  unităţilor  de învăţământ pentru activităţi extraşcolare, centrele de excelenţă şi cluburile sportive şcolare din Municipiul Timişoara  prevăzute în Anexa nr. 3 .
       Având în vedere cele prezentate mai sus, apreciem că proiectul de hotărâre privind aprobarea organizării şi funcţionării reţelei şcolare a unităţilor de învăţământ preuniversitar de stat şi privat din  Municipiul Timişoara, pentru anul şcolar 2019-2020, prevăzută în anexele 1a, 1b, 1c, 2a, 2b şi  3, îndeplineşte  condiţiile  pentru a fi supus dezbaterii Consiliului Local.
           ŞEF SERVICIU ,                                                                                CONSILIER ,

             Anca Lăudatu                                                                                   Cozma Ancuţa
                              Cod.FO 53-01,Ver.1

